
כתב ערעור 

המערערת, שתהיה מיוצגת ע"י ב"כ הרשום לעיל וכתובתו להמצאת כתבי בי דין בכתובת משרדו שבכותרת הערעור, מתכבד בזאת להגיש ערעור על החלטת קצין התגמולים מיום 11.2.24 אשר התקבלה אצל המערער ביום 29.2.24

מצ"ב החלטת קצין התגמולים, מסומנת  "כנספח 1" ומהווה חלק בלתי נפרד מכתב הערעור.


1. פתח דבר והרקע להגשת הערעור

1. הגב' עדן יצחק (להלן:"המערערת"), התגייסה לשירות בטחון עם פרופיל 97 ולאחר ביצוע טירונות הוצבה בקורס מזכירה רפואית והוצבה לשירות במפקדת רפואה בבסיס תל השומר

2.  בשלהי שירותה הצבאי, נוכח חילוקי דעות בינה לבין מפקדיה שהביאו לעריקתה הוחלט להעלותה למשפט צבאי ודינה נגזר למחבוש בפועל.

3. המערערת הוצבה במתקן כליאה עם תנאי סניטציה והיגיינה לקויים (מאוד) והחלה לסבול מסימפטומים של כאבי גרון, שיעול, עם ממצא של בלוטות לימפה מוגדלת בחשד למחלה ויראלית וטופלה, בין היתר באמצעות אקמול.

4. גם בחלוף מספר ימים מצבה לא השתפר, אלא, הוחרף, והיא סבלה מהחמרת הסימפטומים והוחלט על מתן טיפול אנטיביוטי, טיפול נגד ליחה וטיפול נוגד אלרגיה.

5. חרף הימשכות הסימפטומים לא מצאו לנכון ליתן למערערת להחלים, אלא, הולעטה בטיפול תרופתי וללא הנחיות נוספות.

6. המערערת המשיכה לסבול מסימפטומים כאמור בנוסף, למספר אירועים של הקאות חוזרות והוחלט על מתן טיפול תרופתי נגד בחילות וטיפול מרפה שרירים והתכווצויות – חרף הסימפטומים לא מצאו לנכון להפנותה לביצוע בדיקות בסיסיות המתחייבות בנסיבות - בדיקות שתן, אולטראסאונד או המשך בירור כלשהו – שתיה מרובה, נטילת טיפול תרופתי והפניה להמשך טיפול לקבלת אותו הטיפול ניתן וזה בלבד.

7. המערערת אשר סבלה מכאבים בכתף שמאל פנתה לקבלת טיפול רפואי וניתן לה טיפול זריקת וולטרן לשיכוך כאב.

8. המערערת אשר המשיכה לסבול מכאבים ורגישות בכתף שמאל פנתה פעם נוספת לקבלת טיפול והוחלט על מתן טיפול רפואי לשיכוך כאב ודלקת בנטילה פומית.

9. הימשכות הכאבים והפניות לקבלת טיפול הולידו מתן טיפול תרופתי נוסף, זריקת וולטרן נוספת ותרופות נוספות לנטילה פומית ללא כל ביקורת ו/או הנחיות.

10. בתאריך 16.1.2018 הוחלט להפנותה לבירור אורתופד "...וניהול משככי כאבים..."

11. התובעת שוחררה בתום שירותה הצבאי והחלה בלימודים אקדמיים. התובעת סבלה מחולשה והקאות חוזרות ונשנות וביום 8.11.2019 אושפזה בבית החולים שיבא בתל השומר שם בוצעו בדיקות (לראשונה) שהדגימו ערכים חריגים ובדיקת אולטרא סאונד הדגימה ממצאים שמצריכים המשך בירור וטיפול. בדיקת ביופסיה כלייתית הדגימה, בין היתר, מחלה אינטרסטיציאלית חריפה עם אבחנה של אי ספיקת כליות אקוטית.

12. במקביל הופנתה לביצוע בדיקה גנטית שהדגימה מחלת TSC טופלה בטיפולי דיאליזה ובתאריך 22.2.21 אושפזה לצורך ניתוח השתלת כליה.

13. המערערת הגישה תביעה להכרת זכות וביום 26.7.23 נבדקה ע"י פרופ' טליה וינשטיין, מומחית לנפרולוגיה מטעם המשיב.


14. ביום 11.2.24 ניתנה החלטת המשיב כדלקמן:

2. נימוקי הערעור

15. המערערת גוייסה עם פרופיל 97.

16. המערערת אשר התברר כי סובלת ממחלת TSC הייתה עובר לגיוסה, וברוב מהלך שירותה בריאה ולא סבלה מאי אלו פגיעות ו/או ליקויים.

17. המערערת אשר נגזר דינה למחבוש הוצבה במתקן כליאה נעדר תנאי היגיינה בסיסיים, בחשיפה לתנאי טמפרטורה  קיצוניים ותנאי מחיה לא הולמים תוך חשיפתה לזיהומים  ללא טיפול.

18. במהלך שהותה במחבוש, כתוצאה מהתנאים הקשים והיעדר הטיפול, החלה לסבול גם מכאבים בכתף ולא זו בלבד שהדבר לא זכה להתחשבות, הדבר גם לא זכה לטיפול פרט למתן טיפול תרופתי בזריקות ובכדורים דבר שגרם לנזק כלייתי.

19. עיון בתיעוד הרפואי, כמו גם בחוות דעת המומחית מטעמו של המשיב מציגה את השתלשלות האירועים בנוגע לעובדות הרפואיות והדבר לא שנוי במחלוקת.

20. כן, התיעוד הרפואי בעניינה של המערערת במסגרת הטיפול שניתן לה בבית החולים שיבא, בתל השומר, מצביע על אי ספיקת כליות ובדיקת ביופסיה כלייתית שבוצעה הדגימה שילוב של מחלה טובולואינטרסטיציאלית עם מרכיב דלקת אינטסטיציאלית חריפה.

21. הקשר הסיבתי בין נטילת תרופות ממשפחת NSAID לבין מחלה כלייתית הינו נתון גם הוא כעניין עובדתי.

22. המומחית מטעמו של המשיב שוללת את הקשר הסיבתי בין שירותה הצבאי לבין מצבה הרפואי בהתעלם מנסיבות המקרה בעניינה של המערערת.

23. המומחית מטעמו של המשיב מייחסת את המחלה הכלייתית הקשה למחלה גנטית מולדת  ומבססת את קביעתה זו על סמך מאמר שמתאר שני מקרים (2 בלבד!) של נשים בגילה.

24. על אף קביעות מפורשות של הרופאים המטפלים שניתנו בזמן אמת שמציינים כי מצבה נובע כתוצאה משימוש בתרופות ממשפחת NSAID וגרמו למחלה, או, לכל הפחות, להחרפתה במידה משמעותית בוחרת המומחית מטעם המשיב לייחס הכל למחלה הגנטית.

25. טענת מומחית המשיב לפיה ניתק הקשר בין השימוש בתרופות לבין המחלה הכלייתית מתעלמת לחלוטין מתיאור המקרה ומהעובדה שעובר לנטילת התרופות לא סבלה המערערת כלל ומהתרומה (הבלעדית/המכרעת) של השימוש בתרופות לבין החרפת המחלה האינטרסטיציאלית לבין המחלה הכלייתית בשים לב למצבה המולד.

26. המערערת תטען כי טעה המשיב בקביעתה כי מחלת הכליות נובעת ממחלת ה-TSC וזו בלבד.

27. המערערת תטען כי גם אילו מחלת ה-TSC תרמה אי אפשר להתעלם מהאמור ואין בכך כדי לשמוט את הקרקע מתחת טענת המערערת והקשר בין מחלת הכליות לבין התנהלות הצבא בעניינה כפי שתוארה בהרחבה..

28. הקביעה לפיה מחלת הכליות נובעת ממחלת ה-TSC מתעלמת מכך שהמופע של המחלה היה חריף מאוד והסיבה לכך (על פי רופאיה המטפלים כפי שניתנו בזמן אמת בצורה אובייקטיבית) היא התנהלות הצבא כמתואר.

29. המערערת, תטען שיש לייחס את מצבה הרפואי לשירותה הצבאי (בקשר של גרימה או לכל הפחות החמרה), ועל כן תטען כי החלטת המשיב אינה סבירה, בטעות יסודה ויש לבטלה.




ג.	לסיכום הסעד המבוקש 

30. ערעור זה מוגש במתכונתו הנוכחית על מנת לעמוד בזמנים הקצובים, המערערת שומרת על זכותה לתקן את כתב הערעור תוך צירוף חוות דעת רפואית להוכחת טענותיה, וכן, על זכותה לטעון טענות נוספות אשר לא נטענו במסגרת ערעור זה.

31. לפיכך ולאור האמור מתבקשת הועדה לקבוע כדלקמן: 

א. הועדה הנכבדה מתבקשת לקבוע כי נכותה ומצבה הרפואי של המערערת מקורם על רקע וכתוצאה משירותה.

ב.	הועדה הנכבדה מתבקשת, להכיר במערערת כנכה ולקבוע נכותה. 

ג.	כל טענות המערערת נטענות ביחד ו/או לחוד ו/או לחילופין, הכל פי הקשר העניין ו/או בגין הדברים אשר גרמו במישרין ו/או בעקיפין לפגימותיה של המערערת. 

מכל האמור, מתבקש כבוד בית המשפט, לקבל את הערעור ולקבוע כי יש קשר סיבתי בין מצבה הרפואי ופגימותיה של המערערת, לבין תנאי שרותה כמפורט, כמו כן, להשית הוצאות הערעור ושכ"ט עו"ד על המשיב. 





_______________
								אריאל פרייברג, עו"ד
								ב"כ          המערערת

